b'\n_START_ARTICLE_\nElia (skulptur)\n_START_SECTION_\nBestanddele\n_START_PARAGRAPH_\nElia er en st\xc3\xa5lkuppel, der med en diameter p\xc3\xa5 60 meter i terr\xc3\xa6nh\xc3\xb8jde rejser sig over marken ved Herning. Fra toppen af kuplen (ca. 11 meter oppe) rejser sig fire st\xc3\xa5ls\xc3\xb8jler, s\xc3\xa5 den samlede h\xc3\xb8jde udg\xc3\xb8r ca. 32 meter. To 10 meter brede trapper er anlagt p\xc3\xa5 hver side af skulpturen._NEWLINE_Midt i skulpturen sidder en stor gasbr\xc3\xa6nder, som en gang i l\xc3\xb8bet af en 19 dages periode laver en 8,4 meter h\xc3\xb8j og 1 meter bred ilds\xc3\xb8jle i omkring 30 sekunder. Tidspunktet for udladningen er tilf\xc3\xa6ldig og styres af en computer._NEWLINE_Skulpturen er konstrueret s\xc3\xa5ledes, at den er i stand til at modtage lynnedslag. N\xc3\xa5r dette finder sted, vil skulpturen svare med et ekko af ca. 40 sekunders varighed.'